Сімваламі Рэспублікі Беларусь як суверэннай дзяржавы з’яўляюцца Дзяржаўны сцяг Рэспублікі Беларусь, Дзяржаўны герб Рэспублікі Беларусь і Дзяржаўны гімн Рэспублікі Беларусь. 14 мая 1995 года ў Рэспубліке Беларусь адбыўся першы ў яе гісторыі рэферэндум, які ініцыіраваў галава дзяржавы. Сярод пытанняў, вынесеных на адабрэнне грамадзян, быў і наступны: “Ці падтрымліваеце Вы прапанову ўвядзення новага Дзяржаўнага сцяга і Дзяржаўнага герба Рэспублікі Беларусь?”. Гэтае пытанне падтрымалі 75,1% грамадзян, якія прынялі ўдзел у рэферэндуме. Па вынікам рэферэндума прэзідэнт Беларусі 7 чэрвеня 1995 года падпісаў два ўказы: №213 “Об утверждении эталона Государственного герба Республики Беларусь и Положения о Государственном гербе Республике Беларусь” і №214 – “Об утверждении Положения о Государственном флаге Республики Беларусь”. Так Беларусь набыла Дзяржаўны герб і Дзяржаўны сцяг, якія дзейнічаюць і сёння.